
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΑΘΗΝΑ 

7 ΜΑΡΤΙΟΥ 1986 


ΤΕΥΧΟΣ ΤΕΤΑΡΤΟ 

ΠΕΡΙΕΧΟΜΕΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Μετατροπή τμημάτων των οδών Δραγατσανίου στον Πύργο Ν. 
Ηλείας, σε πεζόδρομο. 1 

Κατηγοριοποίηση, καθορισμός ορίων και αρτιότητας οικισμού 
«ΑΚΡΟΠΟΤΑΜΟΣ» Επαρχίας Παγγαίου Ν. Καβάλας. 2 

Τροποποίηση του ρυμοτομικού σχεδίου πόλεως Νέας Ιωνίας Βό¬ 
λου για χαρακτηρισμό χώρου ως πλατείας και έγκριση πεζο¬ 
δρόμου. 3 

Τροποποίηση του ρυμοτομικού σχεδίου πόλεως Κάτω Γατζέας σε 
οικοδομικό τετράγωνο μεταξύ του παραλιακού δρόμου και του 
πρώτου παραλλήλου λόγω ανακλήσεως της απαλλοτριώσεως. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 6283 (1) 

Μετατροπή τμημάτων των οδών Δραγατσανίου στον Πύργο Ν. 

Ηλείας, σε πεζόδρομο. 

Ο ΝΟΜΑΡΧΗΣ ΗΛΕΙΑΣ 
' Εχοντες υπόψη: 

1. Το Ν. Δ. 17.7.23 περίσχεδίου πόλεων και κωμών κ.λ.π. 


2. Το Ν. 1018/71 και το Π. Δ. 17.11.1983 ΦΕΚ 167Α/83. 

3. Την αρίθ. 4561/25.9.85 απόφασή μας περί συγκροτήσεως 
Συμβουλίου ΧΟΠ Ν. Ηλείας. 

4. Την σύμφωνη γνώμη του Συμβουλίου ΧΟΠ Ν. Ηλείας όπως 
αυτή διατυπώθηκε στο αριθ. 12/85 πρακτικό, θέμα 2ο αποφασίζου¬ 
με: 

Την μετατροπή των οδών Χρυσανθοπούλου και Δραγατσανίου στον 
Πύργο σε πεζόδρομο στα τμήματα αυτών από Μανωλοπούλου μέχρι 
Κατακώλου που περιβάλλουν το Διοικητήριο Πύργου όπως φαίνονται 
στο τοπογραφικό διάγραμμα με κλίμακα 1:2000 που θεωρεί ο Δή¬ 
μαρχος Πύργου και υπογράφουν τα μέλη του Συμβουλίου και αποτε¬ 
λεί παράρτημα της παρούσας αποφάσεως. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Πύργος, 13 Δεκεμβρίου 1985 
Ο Νομάρχης 

ΗΡΑΚΛΗΣ ΠΑΠΑΔΟΠΟΤΛΟΣ 

Αριθ. 82718 (2) 

Κατηγοριοποίηση, καθορισμός ορίων και αρτιότητας οικισμού 
«ΑΚΡΟΠΟΤΑΜΟΣ» Επαρχίας Παγγαίου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1) Το από 24.4.85 Π. Δ/γμα (ΦΕΚ 181Δ/3.5.85) περί τρόπου 
καθορισμού ορίων οικισμών της χώρας μέχρι 2.000 κατοίκους κατη¬ 
γορίες αυτών και καθορισμού όρων και περιορισμών δόμησής τους. 

2) Την απογραφή οικισμών και πληθυσμού του Ν. Καβάλας έτους 
1981 της Ε. Σ. Τ. Ε. 

3) Τη μελέτη « Α' φάση σχεδιασμού ανοικτών πόλεων» που εκπο¬ 
νήθηκε από ομάδα μελετητών και έκανε προτάσεις για την οριοθέ- 
τηση, κατηγοριοποίηση, τους ειδικούς όρους δόμησης (δελτία αρχιτε¬ 
κτονικής αναγνώρισης) κ.λ.π. των οικισμών του Ν. Καβάλας σύμ¬ 
φωνα με προδιαγραφές του Τ.ΧΟΠ. 

4) Την υπ’ αριθμ. 24/8.9.1985 απόφαση του Κοινοτικού Συμβου¬ 
λίου Ακροποτάμου. 

5) Την υπ’ αριθ. 3/351/12.12.1985 γνωμοδότηση του Συμβου¬ 
λίου ΧΟΠ Ν. Καβάλας, αποφασίζουμε: 

1. Την κατηγοριοποίηση του οικισμού «ΑΚΡΟΠΟΤΑΜΟΣ» όπως 
παρακάτω: 

θέση στο χώρο: (Α3) Ούτε: περιαστικός, παραλιακός, τουριστι¬ 
κός. 

Βαθμός προστασίας: (Β2) Ενδιαφέρων. 

Δυναμικότητα: (Γ2) Στάσιμος. 

Βαθμός διασποράς: (Δ1) Συνεκτικός. 

Μέγεθος: (Ε2) Μεσαίος. 

2. Καθορίζούμε τα όρια του οικισμού «Ακροποτάμου» όπως αυτά 
φαίνονται στο θεωρημένο από την Προϊσταμένη του ΤΠ ΚΑΙ ΠΕ Ν. 


Καβάλας διάγραμμα του οικισμού σε κλίμακα 1:5000 που συνοδεύει 
την απόφαση. 

3. Καθορίζουμε την αρτιότητα των οικοπέδων που περιλαμβάνο¬ 
νται στα όρια του οικισμού Ακροποτάμου σε οκτακόσια (800) τ.μ. 

Ειδικά για το τμήμα του οικισμού με εγκεκριμένο σχέδιο η αρτιό¬ 
τητα καθορίζεται σε τριακόσια 300 τ.μ. 

Οικόπεδα που ήταν άρτια και οικοδομήσιμα κατά κανόνα η κατά 
παρέκκλιση με προγενέστερες διατάζεις που ίσχυοίν για την περιοχή 
εξακολουθούν να είναι άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Δ/τος. 

5. Κατά τη δόμηση πρέπει να εξασφαλίζεται οπωσδήποτε ·η συνέ¬ 
χεια των υφισταμένων ή εγκεκριμένων δρόμων του οικισμού κατά τη 
κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Π και Π.Ε. Ν. Καβάλας ώστε να εξασφαλίζε¬ 
ται η συνέχεια των υπαρχόντων Κοινοχρήστων χώρων και η δημιουρ¬ 
γία νέων σύμφωνα με τα οριζόμενα στη παρ. 1 του άρθρου 6 του από 
24.4.85 Π. Δ/τος. 

7. Κατά τα λοιπά ισχύει το από 24.4.85 Π. Δ/γμα. 

Η απόφαση αυτή, με το διάγραμμα που τη συνοδεύει, να δημοσιευ- 
θεί στην Εφημερίδα της Κυβερνήσεως. 

Καβάλα, 21 Ιανουάριου 1986 

Ο Νομάρχης 
Γ. ΜΠΕΛΤΣΙΟΣ 



ΝΟΜΟΣ ΚΑΒΑΛΑΣ 
ΟιΚίσμΟζ: Ααοαηόΐαίμ 

Αριθ. 385 (3) 

Τροποποίηση του ρυμοτομικού σχεδίου πόλεως Νέας Ιωνίας Βόλου 
για χαρακτηρισμό χώρου ως πλατείας και έγκριση πεζοδρόμου. 

Ο ΝΟΜΑΡΧΗΣ ΜΑΓΝΗΣΙΑΣ 

' Εχοντας υπόψη: 

1) Τις διατάξεις: 

α) του από 17.7.1923 Ν. Δ/τος «περί σχεδίων πόλεων, κωμών 
και συνοικισμών του Κράτους και οικοδομής αυτών, όπως τροποποιή¬ 
θηκαν και συμπληρώθηκαν μεταγενέστερα και ειδικότερα των άρθρων 
3, 9 και 7ο αυτού. 

β) του αριθ. 1018/1971 Π. Δ/τος περί τροποποιήσεως και συμ- 
πληρώσεως του Α. Ν. 314/1968 «περί παροχής στον Υπουργό 
Βόρειας Ελλάδφς και τους Νομάρχες αρμοδιότητας επί θεμάτων επε- 
κτάσεως ή τροποποιήσεως σχεδίου πόλεων και κωμών». 

γ) του Νόμου 1337/1983 «περί επεκτάσεως των πολεοδομικών 
σχεδίων, οικιστικής ανάπτυξης και σχετικών ρυθμίσεων». 

δ) Του Π. Δ/τος 443/83 για μεταβίβαση αρμοδιοτήτων στους 
Νομάρχες έγκρισης τροποποιήσεων ρυμοτομικών σχεδίων, και επιβο¬ 


λής προκηπίων. 

2) Το εγκεκριμένο σχέδιο πόλεως Νέας Ιωνίας Βόλου. 

3) Τις αριθ. 129/1984 και 205/1984 αποφάσεις του Δημοτικού 
Συμβουλίου Νέας Ιωνίας Βόλου. 

4) Τη σύμφωνη γνώμη του Συμβουλίου Χωροταξίας, Οικισμού και 
Περιβάλλοντος που διατυπώθηκε στην αριθ. 26 πράξη αυτού κατά τη 
συνεδρίαση της 24.9.1985, αποφασίζουμε: 

Εγκρίνουμε την τροποποίηση του ρυμοτομικού σχεδίου πόλεως 
Νέας Ιωνίας Βόλου για χαρακτηρισμό χώρου ως πλατείας και 
έγκριση πεζοδρόμου, όπως ειδικότερα φαίνεται στο θεωρημένο με 
ημερομηνία 10.12 1985 από την Προϊσταμένη του Τμήματος Πολεο¬ 
δομίας και Πολεοδομικών Εφαρμογών Ν. Μαγνησίας πρωτότυπο το¬ 
πογραφικό διάγραμμα κλίμακας 1:500. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 20 Δεκεμβρίου 1985 

Ο Νομάρχης 
ΕΥΡ. ΚΑΦΑΝΤΑΡΗΣ 

Αριθ. 6902 ·.■ (4) 

Τροποποίηση του ρυμοτομικού σχεδίου πόλεως Κάτω Γατζέας σε οι¬ 
κοδομικό τετράγωνο μεταξύ του παροιλιακού δρόμου και του πρώ¬ 
του παραλλήλου λόγω ανακλήσεως της απαλλοτριώσεως. 

Ο ΝΟΜΑΡΧΗΣ ΜΑΓΝΗΣΙΑΣ 
’ Εχοντας υπόψη: 

1) Τις διατάξεις του από 17,7.1923 Ν. Δ/τος «περί σχεδίων πό¬ 
λεων, κωμών και συνοικισμών του Κράτους κ.λπ. όπως τροποποιήθη¬ 
καν και συμπληρώθηκαν μεταγενέστερα και ειδικότερα των άρθρων 
3, 9 και 7ο αυτού. 

2) Τις διατάξεις του αριθ. 1018/71 Π. Δ/τος περί τροποποιήσεως 
και συμπληρώσεως του Α. Ν. 314/68 «περί παροχής στον Υπουργό 
Βόρειός Ελλάδας και τους Νομάρχες αρμοδιότητας επί θεμάτων επε- 
κτάσεως ή τροποποιήσεως σχεδίου πόλεων και κωμών. 

3) Τις διατάξεις του Νόμου 1337/83 «περί επεκτάσεως των πολε- 
οδομικών σχεδίων, οικιστικής ανάπτυξης, και σχετικών ρυθμίσεων. 

4) Τις διατάξεις του 443/83 Π. Δ/τος για μεταβίβαση αρμοδιο¬ 
τήτων στους Νομάρχες έγκρισης τροποποιήσεων ρυμοτομικών σχε¬ 
δίων, και επιβολής προκηπίων. 

5) Τις διατάξεις του άρθρου 8 του Ν. 1512/11.1.1985 «Τροπο¬ 
ποίηση και συμπλήρωση Πολεοδομικών διατάξεων κ.λ.π. 

6) Το διά του από 22-2/23.3.1928 Δ/τος εγκριθέν ρυμοτομικό 
σχέδιο του οικισμού Κάτω Γατζέας. 

7) Την 5199/1984 απόφαση του Συμβουλίου της Επικράτειας 
(που εκδόθηκε μετά από αίτηση του Δημητρίου Επιφανείου) με την 
οποία (ακυρώθηκε η 69543/13760/17.1.1984 πράξη του ΥΧΟΠ 
δια της οποίας είχε απορριφθεί το αίτημα του Δημ. Επιφανείου για 
ακύρωση του σχεδίου πόλεως Κ. Γατζέας. 

Επειδή σύμφωνα με το σκεπτικό της παραπάνω απόφασης οι απαλ¬ 
λοτριώσεις οι κηρυχθείσες σε εφαρμογή της νομοθεσίας «περί σχεδίων 


πόλεων» διατηρούμενες χωρίς να πραγματοποιείται η κατά νόμον 
εκτέλεσή τους επί μακρόν χρόνον από της κηρύξεως των, υπερβαίνο- 
νται τα κατά τη κρίση του δικαστηρίου εύλογα όρια, αποτελούνε βά¬ 
ρος της ιδιοκτησίας αντιτιθέμενο πρός τη συνταγματική προστασία 
αυτής και επαγόμενο την υποχρεώση της Διοικήσεως όπως άρει τις 
απαλλοτριώσεις αυτές. 

Επειδή όπως αναφέρεται στη συνέχεια δια τις πρό του 1971 κηρυ¬ 
χθείσες αναγκαστικές απαλλοτριώσεις υπάρχει υποχρέωση της Διοί¬ 
κησης, σύμφωνα με τη προηγούμενη σκέψη, να άρει αυτές, εφ’ όσον 
συντρέχουν ορισμένες προϋποθέσεις, όπως στη συγκεκριμένη περί¬ 
πτωση, κατά τη κρίση του δικαστηρίου εν όψει του χρόνου που πα¬ 
ρήλθε από της κηρύξεως της απαλλοτριώσεως και του γεγονότος οτι 
δεν συνετελέσθη η απαλλοτρίωση, ούτε έλαβε χώραν ενέργειας της 
Διοίκησης που να άγουν στη συντέλεση αυτή. 

Επειδή μετά από αυτά η απαλλοτρίωση πρέπει να αρθεί, με τροπο¬ 
ποίηση του σχεδίου πόλεως κ. Γατζέας, στο οικοδομικό τετράγωνο 
μεταξύ του παροιλιακού δρόμου και του πρώτου παραλλήλου στη θέση 
της ιδιοκτησίοις Δημ. Επιφανείου, αποφασίζουμε: 

Τροποποιούμε τα σχέδιο πόλεως Κ. Γατζέας στο οικοδομικό τετρά¬ 
γωνο μεταξύ του παροιλιακού δρόμου και του πρώτου παραλλήλου, 
για τους παραπάνω λόγους, όπως τούτο εμφανίζεται στο από Νοεμ¬ 
βρίου 1985 τοπογραφικό διάγραμμα του Τμ. Πολεοδομίας και Πολ/- 
χών Εφαρμογών Ν. Μαγνησίας που συνοδεύει τη παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Βόλος, 20 Δεκεμβρίου 1985 

Ο Νομάρχης κ.α.α. 

ΔΗΜ.ΚΑΛΑΦΑΤΑΚΗΣ 
Διευθυντής Εσωτερικών 

